“ભોળાના ભગવાન” આમ જ નસીબના સથવારે ૧૯૨૮-૨૯ માં રાજય સરકારે શાળાને “ગ્રાન્ટ ઈન એઈડ સ્કૂલ” તરીકે માન્યતા આપી જે અમારા બધા માટે શુકનવંતી અને પ્રગતિ સાહસની સૂચક બની સમય સરી રહ્યો હતો અને આમ કરતા ઈ.સ. ૧૯૪૯ માં તો સંસ્થાની કાયા જ બદલાઈ ગઈ હવે અમારી સંસ્થા અન્ય શિક્ષણ સંસ્થાઓની બરાબરી કરી શકે એવી અને વિશાળતા ધારણ કરવા લાગી હતી “પુર્ણ વિરામ” શબ્દને અમે બધાએ અમારા શબ્દકોશમાંથી ભૂંસી નાખ્યો અને સંસ્થાના વિકાસની ખેવનાને જીવંત રાખી આ સમયમાં “ગ્રાન્ટ ઈન એકટ” વાળી સંસ્થાઓ એક વહીવટી નેજા હેઠળ મૂકવામાં આવી સોસાયટીની રજીસ્ટ્રેશન એકટ અનુસાર એની નોંધણી કરવામાં આવી અને બોમ્બે પબ્લિક ટ્રસ્ટ એકટ ૧૯૫0 હેઠળ નોંધણી થઈ સોસાયટી સદસ્યોના અથાગ પરિશ્રમ અને કોઠાસૂઝના પરિણામે ટૂંકાગાળામાં જ બીજી ચાર ગુજરાતી માધ્યમની પ્રાથમિક શાળાઓ આ સોસાયટીના વહીવટ અને નેજા હેઠળ શરૂ થઈ જેણે સોસાયટીની શોભામાં ચાર ચાંદ લગાવી દીધા પણ આતો શરૂઆત માત્ર હતી સોસાયટીનો માત્ર સૂર્યોદય જ હતો “ડગલું ભર્યુ પાછા ન હટવું તે ન જ હટવું”.